**Politisko partiju aptaujas par fiskālās disciplīnas jautājumiem –**

**piekrišanas veidlapa**

**Par aptauju**

**Aptaujas mērķis** – dokumentēt politisko partiju un vēlēšanu apvienību (tālāk tekstā partiju) nodomus vēlēšanās ar būtisku fiskālo ietekmi.

**Kuras politiskās partijas un kad iesaistīt?** Aptauja tiks veikta, aptverot visas partijas, kas potenciāli varētu iekļūt Saeimā. Tādēļ anketa ir viegli pieejamai visiem, bet īpašs darbs tiks veikts ar partijām, kurām tiks prognozēts lielāks svars nākamajā Saeimā. Datu ievākšana varētu tikt uzsākta 2018. gada aprīļa otrajā pusē (pēc Latvijas Stabilitātes programmas un Padomes starpziņojuma publicēšanas), balstoties uz kādas nesen veiktas sabiedriskās domas aptaujas rezultātiem. Izlasē tiktu iekļautas visas partijas virs noteikta atbalsta sliekšņa (piemēram, 3%).

**Aptaujas formāts.** Ar lielākajām un pēc uzaicinājuma arī ar citām partijām plānojam tikties, lai paskaidrotu aptaujas metodoloģiju, kopīgi aizpildot atbildes un ļaujot tās precizēt, lai tās labāk atbilstu partiju programmatiskajiem dokumentiem. Mērķis ir iegūt padziļinātu un sabiedrībai noderīgu informāciju par partijas nostāju fiskālās politikas jautājumos, nevis pārsteigt partijas nesagatavotas.

**Veicot intervijas, tiks nodrošināta projekta caurspīdība.** Partijas uzrunāsim ar e-pasta starpniecību, sniedzot īsu un konkrētu paskaidrojumu par sarunas mērķi. Ja netiks saņemta atbilde, zvanīsim. Intervijas sapulces formā varētu veikt Padomes sekretariāta darbinieki un/vai Padomes biedri.

Attiecībā uz politikas izmaksām lūgsim partijām sniegt savus vērtējumus.

**Aptauju rezultāti tiks publicēti atsevišķi, atspoguļojot katras partijas viedokli tādā formātā, kas lietotājiem ļaus to ērti analizēt.** Padomes galvenais ieguldījums būtu jautājumu formulēšana (saturiskā puse), bet atbilžu sniegšana būs pilnīgā partiju pārziņā. Padomes vērtējums pēc aptaujas fokusēsies uz politisko partiju ranžējumu pēc to fiskālās atbildības, ņemot vērā virspusēju izmaksu vērtējuma salīdzinājumu pa vēlēšanu cikla gadiem.

Padomes pārstāvim jālūdz partijas pārstāvi rūpīgi izlasīt šo veidlapu un uzdot jebkādus papildu jautājumus, ja tādi rastos. Pirms intervijas uzsākšanas Padomes pārstāvis un partijas pārstāvis parakstīs divas piekrišanas veidlapas kopijas, katrai no pusēm paturot vienu parakstītu eksemplāru.

1. Mūsu partija brīvprātīgi piedalās Padomes aptaujā. Esam informēti, ka aptauja ir paredzēta, lai iegūtu informāciju par partiju plānu fiskālo ietekmi.

2. Esam informēti, ka par dalību aptaujā partijai netiks sniegts finansiāls atalgojums. Atsakoties piedalīties vai izstājoties no aptaujas, turpmāk aptaujā netiks izmantotas jau iesniegtās partijas atbildes. Aptaujas rezultātu kopsavilkumā tiks fiksēts, ka mūsu partija izstājās no aptaujas procesa.

3. Esam informēti, ka lielākā daļa aptaujāto novērtēs diskusiju kā interesantu un domāšanu rosinošu. Ja intervijas laikā radīsies situācija, kurā nevarēsim sniegt atbildi, paturam tiesības atteikties atbildēt uz jebkuru jautājumu vai pārtraukt interviju. Aptaujas laikā katrā brīdī ir tiesības uzdot papildu jautājumus Padomei.

3a. Esam informēti, ka aptaujas rezultāti ir paredzēti publicēšanai un neiebilstam pret rezultātu publicēšanu, izņemot gadījumu, ja partija nolemj izstāties no aptaujas procesa.

3b. Mēs sagaidām, ka Padome sadarbībā ar visām partijām, kuras piedalās aptaujā, nodrošinās līdzvērtīgu pieeju. Gadījumos, ja Padome sniegs padomus kādai partijai noteiktos tehniskos jautājumos, konkrētās pieejas, neatsaucoties uz konkrēto partiju – aptaujas dalībnieci – Padome publicēs savā mājaslapā šeit: <http://fdp.gov.lv/politisko-partiju-aptauja-par-fiskalas-disciplinas-jautajumiem>, lai tā būtu līdzvērtīgi pieejama arī citiem aptaujas dalībniekiem.

4. Piedalīšanās aptaujā nozīmē interviju ar Padomes pārstāvi. Intervija ilgs aptuveni 45-60 minūtes. Intervijas process tiks ierakstīts audio un video. Ja partija nevēlas šādu ierakstu, tā nevar piedalīties pētījumā.

5. Esam informēti, ka interviju audio un video ieraksti tiks izmantoti aptaujas procesa vienotas pieejas garantijai, un Padome neveiks šo ierakstu transkribēšanu, izņemot Padomes un konkrētās partijas savstarpēju interpretāciju strīdus gadījumos. Partijas, kā šīs aptaujas dalībnieka, sniegto atbilžu konfidencialitāte būs droša. Par turpmāko ierakstu un datu izmantošanu tiks piemērota standarta datu izmantošanas politika, kas aizsargā personu un iestāžu anonimitāti.

6. Citām partijām vai sabiedrībai nedz intervijas ieraksti, nedz neapstrādātās piezīmes vai stenogrammas nebūs pieejamas. Šis piesardzības pasākums neļaus mūsu partijas individuālajiem komentāriem radīt negatīvas sekas.

7. Esam informēti, ka par šo aptauju ir atbildīga Padome un attiecībā uz pētniecības problēmām vai jautājumiem par fiskālās disciplīnas tēmām varam sazināties, izmantojot Padomes kontaktinformāciju.

8. Esam izlasījuši un sapratuši mums sniegto paskaidrojumu. Visi mūsu papildu jautājumi ir atbildēti, un mēs brīvprātīgi piekrītam piedalīties šajā aptaujā.

9. Mums ir izsniegta šīs piekrišanas veidlapas kopija.

|  |  |
| --- | --- |
|  |  |
| Partijas pārstāvja [intervējamā] vārds, uzvārds, paraksts | Padomes pārstāvja [intervētāja] vārds, uzvārds, paraksts |

Rīgā, 2018. gada [datums]